468 Das Regiment der anderhalb hundert vögel. 



Der schwan war kuchemeister * erber. 

 Sein jegermeister wurd der sperber. 

 75 Storch ward stalmaister allenthalb. 



Sein poßmeister 2 war die reinschwalb. 

 Als amptleut waren bstelt, 

 Der etlich werden noch erzelt, 

 Do 3 bließ zu tische das pülroß, 

 80 Das es in wildem wald erdoß. 



Erst zog der könig ob-gemelt 

 Mit seynem hofgsind in das zeit, 

 Das het gezier 4 ein weisser tauber 

 Mit gülden tücher rein und sauber. 

 85 Das haselhun het tisch gedeckt, 



Der faßhan teuer auff-gelegt 

 Und die saltzen das schön stainrötlein 5 , 

 Der krometfogel 6 die hoffprötlein. 

 Und der pirgrap die gülden schewerlein 

 90 Geschwancket rein, von dem 7 haustewerlein 



All ding zierlich geschmucket was. 

 Als der könig zu tische sas, 

 Da schicket 8 der kop den pirckhan 

 Zum rappen, er solt richten an. 

 95 Der trap war truchsaß 9 , trug zu tisch 



Gar köstlich tracht, wiltprät und visch. 

 Schenck war sittich, trug trincken für. 

 Der auff war thorwart, hüt der thür. 

 Ein weisser pfab credentzer war. 

 100 Anfing und aß der vögel schar. 



Tischdiener waren der wonitz, 

 Rotkropff, klayber und der geubitz. 

 Der mucken wert in aller ding 

 Der Wüstling und der flinderling. 

 105 Ein schönen sprach sprach der tyrolt. 



Der war des königs erenhold. 

 Auch kam, dem könig zu hofieren, 

 Sein cantorey im zu quintiern 

 Lörch, troschel und die nachtigal, 

 HO Das es in grünem wald erhal, 



Finck, stiglitz und auch der calander. 

 Auch concordierten zu einander 



1 C Kuchenmeister. — 2 C Postmeister. — 3 C Da. 



4 G geziert. — 5 C Steinrötlin : hofbrötlin. — 6 G Krametuogel. 



7 G den. — 8 C schickt. — 9 C Truchseß. 



